Institutul National al Magistraturii anunta lansarea, impreuna cu Uniunea Nationala a Barourilor din Romania – Institutul National Pentru Pregatirea si Perfectionarea Avocatilor, aunei **sesiuni de formare e-learning in domeniul protectiei datelor si a dreptului la viata privata**, organizat de Consiliul Europei in cadrul programului HELP 28.

Programul “*Human Rights Education for Legal Professionals in the 28*” sau “*HELP in the 28*” este un proiect finantat de Uniunea Europeană si implementat de Consiliul Europei, folosind metodologia HELP. “*HELP in the 28*” este cel mai amplu proiect de formare dezvoltat in cadrul Uniunii Europene dedicat judecatorilor, procurorilor si avocatilor. Pentru mai multe detalii poate fi accesat urmatorul link: <http://www.coe.int/en/web/help/help-in-the-28>.

Cursul explorează acest domeniu intr-o maniera interactiva, dezvaluind sinergiile si diferentele dintre Carta Drepturilor Fundamentale a Uniunii Europene, Conventia Europena a Drepturilor Omului si alte instrumente relevante ale Consiliului Europei si ale Uniunii Europene, in special Conventia nr. 108 pentru protectia persoanelor cu privire la prelucrarea automata a datelor cu caracter personal semnata la nivelul Consiliului Europei în 1981 și noul Regulament si Directiva adoptate la nivelul Uniunii Europene in aprilie 2016. Cursul cuprinde, de asemenea, referinte la jurisprudenta relevanta a Curtii Europene a Drepturilor Omului (CEDO) si a Curții de Justitie a Uniunii Europene (CJUE), evidentiind solutii pronuntate in situatii particulare, cum ar fi prelevarea de organe fara consimtamant, procrearea asistata medical si euthanasia. Pentru prezentarea video a cursului poate fi accesat urmatorul link [here](https://mycloud.coe.int/index.php/s/Nqxup9lsnUqwe6C).

Lansarea acestui curs va avea loc in Bucuresti, la sediul **Institutului National al Magistraturii, la data de 30 ianuarie 2017**, printr-o intalnire la care vor participa magistrati si avocati romani care vor opta sa parcurga acest curs e-learning. Selectia participantilor se va face in ordinea inscrierii acestora, asigurandu-se o pondere echilibrată între locurile oferite magistraților, respectiv avocaților. Astfel, 25 de locuri vor fi deschise magistraților, 25 avocaților si alte 5 locuri vor fi deschise participării altor juriști, cum ar fi magistrații asistenți din cadrul Curtii Constituționale si angajatilor cu atributii in domeniu din cadrul Autoritatii Naţionale de Supraveghere a Prelucrarii Datelor cu Caracter Personal.

Cursul se va desfasura *on-line*, sub coordonarea unui moderator national desemnat de responsabilii HELP din cadrul Consiliului Europei si va avea o durata de aproximativ 2 luni. Prezenta cursantilor la seminarul de lansare este obligatorie. Participantii la seminarul de lansare a cursului vor avea asigurate masa de pranz si pauza de cafea. Daca este cazul si in conditiile generale stabilite de Consiliul Europei, costurile de cazare (1 noapte) si transport vor fi asigurate in mod exceptional pentru participantii a caror resedinta este situata la o distanta mai mare de 100 de km de Bucuresti.

La absolvirea cursului, participantilor le vor fi remise certificate din partea programului HELP al Consiliului Europei. Cursul a fost inclus in programul de pregatire continua a avocatilor, aprobat de organele de conducere a profesiei, Institutul National Pentru Pregatirea si Perfectionarea Avocatilor urmând să le elibereze, de asemenea, participantilor un atestat in acest sens.

Magistratii care doresc sa urmeze cursul e-learning privind protectia datelor si a dreptului la viata privata si sa participe la evenimentul de lansare a acestuia sunt invitati sa se inscrie pana la data de **10 ianuarie 2017**, prin completarea urmatorului formular. Pentru detalii suplimentare, magistratii se pot adresa doamnei expert Florentina DEACONU, tel: 021.4076249, fax: 021.4076247, e-mail: florentina.deaconu@inm-lex.ro.

Avocatii care doresc sa urmeze cursul e-learning privind protectia datelor si a dreptului la viata privata si sa participe la evenimentul de lansare a acestuia sunt invitati sa se inscrie pana la data de **10 ianuarie 2017**, prin trimiterea unei succinte scrisori de intentie pe adresa doamnei av. dr. Raluca BERCEA, *info point* HELP pentru România, e-mail: raluca.bercea@e-uvt.ro, tel. 0744558387.